Scheletul unui T-Rex, botezat Stan, va fi scos la licitație de casa Christie’s.
Este unul dintre cele mai mari și mai complete schelete de T-Rex găsite vreodată. Dinozaurul a fost botezat Stan și poate adduce între 6 și 8 milioane de dolari. Casa Christie’s va expune scheletul în vitrină până pe 6 octombrie, data licitației.
Dacă vrei să ai un T-Rex acasă, o să te cam coste. Casa Christie’s scoate la licitație un schelet original de T-Rex, care are o vârstă respectabilă de 67 de milioane de ani.Se numește Stan și este unul dintre cele mai mari și cele mai complete schelete de T-Rex găsite vreodată. Are 4 metri înălțime și doisprezece metri lungime, deci poate îți iei și altă casă cu ocazia asta.Stan a fost descoperit în 1987, în Statele Unite, în Dakota de Sud. Până pe 6 octombrie, scheletul va fi expus în vitrina casei Christie’s din New York. Ultimul T-Rex a fost adjudecat în 1997 pentru 8,4 milioane de dolarii.Scheletul e așteptat să aducă între 6 și 8 milioane de dolari, dar să nu te mire, Nicolas Cage a plătit, în 2015, 300 de mii de dolari doar pentru un cap de dinozaur.